কর্মদক্ষতা (পদার্থবিজ্ঞান)
শক্তিকে তার একটি রূপ থেকে অন্য রূপে রূপান্তরিত করার বেলায় সব সময়ই খানিকটা শক্তির অপচয় হয়। কাজেই সব সময়েই আমরা যে পরিমাণ কাজ করতে চাই সে পরিমাণের চেয়ে বেশি শক্তি দেই। সকল ধরনের যন্ত্রেই ঘর্ষণ, তাপশক্তি বা অন্যান্য কারণে শক্তির অপচয় হয়। সেজন্য আমাদের প্রয়োজন অনুযায়ী যন্ত্রটি কতটুকু দক্ষতার সাথে শক্তি ব্যবহার করেছে তা পরিমাপ করা প্রয়োজন। এখন এই পরিমাপের জন্য আমরা কর্মদক্ষতা বলে একটি নতুন রাশি ব্যবহার করে থাকি।